###  Výbor

*Národnej rady Slovenskej republiky*

 *pre nezlučiteľnosť funkcií*

11. schôdza výboru

**179**

**U z n e s e n i e**

**Výboru Národnej rady Slovenskej republiky**

**pre nezlučiteľnosť funkcií**

z 12. septembra 2017

k Správe o došlých „Oznámeniach funkcií, zamestnaní, činností a majetkových pomerov verejných funkcionárov“ za rok 2016 k 31.3.2017.

 **Výbor Národnej rady Slovenskej republiky**

 **pre nezlučiteľnosť funkcií**

## A. z a č í n a k o n a n i e

vo veci ochrany verejného záujmu a zamedzenia rozporu záujmov podľa čl. 9 ods. 2 písm. a) ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z. za porušenie čl. 5 ods. 5 ústavného zákona č. 357/2004 Z. z. v znení ústavného zákona č. 545/2005 Z. z. voči Petrovi Krajňákovi, štátnemu tajomníkovi Ministerstva školstva, vedy, výskumu a športu Slovenskej republiky, ktorý popri výkone verejnej funkcie, ktorej sa ujal 23.3.2016, do 27.3.2017 vykonával funkciu člena dozornej rady v Správe a zimnej údržbe prešovských ciest, s.r.o. Prešov, a za túto funkciu poberal finančnú odmenu;

## B. ž i a d a

 predsedu výboru,

 aby zabezpečil vyžiadanie stanoviska dotknutého verejného funkcionára k uzneseniu o začatí konania v súlade s čl. 9 ods. 4 ústavného zákona č 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005
Z. z. a iné nevyhnutné stanoviská pre rozhodnutie vo veci;

## C. u r č u j e

## poslanca Igora Janckulíka

za spravodajcu Výboru Národnej rady Slovenskej republiky pre nezlučiteľnosť funkcií v konaní vo veci ochrany verejného záujmu a zamedzenia rozporu záujmov voči verejnému funkcionárovi Petrovi Krajňákovi, štátnemu tajomníkovi Ministerstva školstva, vedy, výskumu a športu Slovenskej republiky (č. konania VP/35/17/K).

 Martin **P o l i a č i k**

 predseda výboru

Jozef **L u k á č**

Róbert **P u c i**

overovatelia výboru